Seg wuṭṭun amenzu n uɣmis-a (13-20 yebrir 1991), armi d asmi yeḥbes di 1995, yella iga adeg i tira s tmaziɣt. Yebda s yiwen n usebtar kan s tutlayt n tmaziɣt i yal amalas, syin yessaweḍ ɣer 08 n yisebtar, i d-yettilin d timerrna (Supplement) tamayyurt. Yettili-d akka seg tazwara n useggas n 1994, ikemmel akkenni armi yeɣleq uɣmis-a deg useggas n 1995. Walaɣ seg-s asebtar n Tɣerma, n wuṭṭun ṭza n twinas d ṭam (98), i d-yeffɣen seg 03-10 unbir 1993.